**OBEC BITAROVÁ**

**Všeobecne záväzné nariadenie**

**obce Bitarová č. 4/2022 o miestnych daniach a o miestnom poplatku za komunálne odpady a drobné stavebné odpady na území obce Bitarová**



Obecné zastupiteľstvo obce Bitarová vo veciach územnej samosprávy v zmysle ustanovenia § 4 ods. 3 písm. c), § 6 ods. 1 zákona č. 369/1990 Zb. o obecnom zriadení v znení neskorších právnych predpisov a v zmysle ustanovení § 2 ods. 1 a 2, § 8 ods. 2, § 12 ods. 2 a 3, § 16 ods. 2, § 17 ods. 2, 3 a 4, § 29, § 36, § 43, § 51, § 59, § 83, § 98, § 98a ods. 1 a § 99 ods. 1 a 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a poplatku“) sa uznieslo na tomto:

**Všeobecne záväznom nariadení**

**I. časť**

**§ 1**

**Predmet úpravy**

Týmto všeobecne záväzným nariadením (ďalej len „nariadenie“) obec Bitarová (ďalej len „správca dane“)

1. ustanovuje miestne dane a  miestny poplatok za komunálne odpady a drobné stavebné odpady,
2. určuje sadzbu dane a poplatku, spôsob vyberania dane a poplatku, daňovú povinnosť daňovníka a poplatníka,
3. ustanovuje oslobodenie od dane, zníženie dane, zníženie poplatku a odpustenie poplatku.

**§ 2**

**Druhy miestnych daní**

1. Správca dane zavádza a ukladá od 1. januára 2023 na svojom území tieto miestne

dane:

* 1. daň z nehnuteľností,
  2. daň za psa,
  3. daň za užívanie verejného priestranstva
  4. daň za predajné automaty
  5. daň za nevýherné hracie prístroje.
  6. Správca dane ukladá od 1. januára 2023 na svojom území miestny poplatok za komunálne odpady a drobné stavebné odpady.
  7. Zdaňovacím obdobím miestnych daní a to dane z nehnuteľností, dane za psa, dane za užívanie verejného priestranstva, dane za nevýherné hracie automaty a dane za predajné automaty je kalendárny rok.
  8. Daň sa vyberá nasledovným spôsobom:
     1. v hotovosti do pokladne obecného úradu
     2. bankovým prevodom na účet: Prima banka Slovensko, a.s., č. účtu: 030 380 0005/5600,

IBAN SK49 5600 0000 0003 0380 0005

c) bezhotovostným prevodom realizovaným prostredníctvom bezkontaktnej platobnej karty

**II. časť**

**§ 3**

**Daň z nehnuteľností**

Daň z nehnuteľností zahŕňa

* + 1. daň z pozemkov,
    2. daň zo stavieb,
    3. daň z bytov a z nebytových priestorov v bytovom dome (ďalej len „daň z bytov“ ).

**DaŇ z pozemkov**

**§ 4**

**Základ dane**

1. Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1m2 uvedenej v prílohe č. 1 zákona č. 582/2004 Z.z. a to:

Hodnota v €/m2

**orná pôda 0,2237**

**trvalé trávnaté porasty 0,0292**

**záhrady 1,32**

**zastavané plochy a nádvoria 1,32**

**ostatné plochy 1,32**

**stavebné pozemky 13,27**

2) Základom dane z pozemkov pre lesné pozemky, na ktorých sú hospodárske lesy,

rybníky s chovom rýb a za ostatné hospodársky využívané vodné plochy je hodnota

pozemku určená vynásobením výmery pozemkov v m2 a hodnoty pozemku zistenej na

1 m2 podľa zákona č. 382/2004 Z.z. o znalcoch, tlmočníkoch a prekladateľoch

a o zmene a doplnení niektorých zákonov a vyhlášky Ministerstva spravodlivosti SR č.

492/2004 Z.z. o stanovení všeobecnej hodnoty majetku.

**§ 5**

**Sadzba dane**

1. Ročná sadzba dane z pozemkov podľa § 8 ods. 1 zákona o miestnych daniach a poplatku je 0,25%.
2. Ročnú sadzbu dane z pozemkov uvedenú v ods. 1 správca dane zvyšuje v obci u pozemkov v tomto členení:
3. orná pôda, chmeľnice, vinice, ovocné sady, trvalé trávnaté porasty na 1,25% zo základu

dane,

1. trvalé trávnaté porasty na 1,25 % zo základu dane
2. záhrady na 1,25% zo základu dane,
3. lesné pozemky, hospodárske lesy, rybníky a vodné plochy 1,25% zo základu dane
4. ostatné plochy na 1,25% zo základu dane,
5. zastavané plochy a nádvoria, ostatné plochy na 1,25% zo základu dane,
6. stavebné pozemky na 1,25% zo základu dane.

**DaŇ zo stavieb**

**§ 6**

**Základ dane**

Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej časti stavby.

**§ 7**

**Sadzba dane**

1. Ročná sadzba dane zo stavieb podľa § 12 ods. 1 zákona o miestnych daniach a poplatku je 0,033 € za každý aj začatý m2 zastavanej plochy.
2. Ročnú sadzbu dane zo stavieb uvedenú v ods. 1 správca dane zvyšuje pre:
3. stavby na bývanie a drobné stavby, ktoré majú doplnkovú funkciu pre hlavnú

stavbu na 0,25 € za každý aj začatý m2 zastavanej plochy,

1. stavby na pôdohospodársku produkciu, skleníky, stavby pre vodné hospodárstvo,

stavby využívané na skladovanie vlastnej pôdohospodárskej produkcie vrátane

stavieb na vlastnú administratívu na 2,00 € za každý aj začatý m2 zastavanej plochy,

1. stavby rekreačných a záhradkárskych chát a domčekov na individuálnu rekreáciu na

0,33 € za každý aj začatý m2 zastavanej plochy,

1. samostatne stojace garáže a za samostatné stavby hromadných garáží a stavby určené

alebo používané na tieto účely, postavené mimo bytových domov na 0,33 € za každý

aj začatý m2 zastavanej plochy,

1. priemyselné stavby, stavby, slúžiace energetike, stavby, slúžiace stavebníctvu, stavby

využívané na skladovanie vlastnej produkcie vrátane stavieb na vlastnú

administratívu na 2,50 € za každý aj začatý m2 zastavanej plochy,

1. stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a zárobkovou činnosťou na 2,50 € za každý aj

začatý m2 zastavanej plochy,

1. ostatné stavby neuvedené v písmenách a) až f) na 2,00 € za každý aj začatý m2

zastavanej plochy.

1. Správca dane pri viacpodlažných stavbách určuje príplatok za každé ďalšie podlažie

okrem prvého nadzemného podlažia u:

* 1. stavby na bývanie a drobné stavby, ktoré majú doplnkovú funkciu pre hlavnú stavbu

v sume 0,07 € za každé ďalšie podlažie okrem prvého nadzemného podlažia,

* 1. stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a zárobkovou činnosťou v sume 0,33 € za každé

ďalšie podlažie okrem prvého nadzemného podlažia,

* 1. ostatných stavieb neuvedených v písmenách a) až e) v sume 0,17 € za každé ďalšie

podlažie okrem prvého nadzemného podlažia.

**DaŇ z bytov**

**§ 8**

Základom dane z bytov je výmera podlahovej plochy bytu, alebo nebytového priestoru v m2

**§ 9**

**Sadzba dane**

* 1. Ročná sadzba dane z bytov podľa § 16 ods. 1 zákona o miestnych daniach a poplatku je

0,033 € za každý aj začatý m2 podlahovej plochy bytu a nebytového priestoru.

* 1. Ročnú sadzbu dane z bytov uvedenú v ods. 1 správca dane zvyšuje v obci u:

1. bytov na 0,12 € za každý začatý m2 podlahovej plochy bytu,
2. nebytových priestorov na 0,12 € za každý začatý m2 podlahovej plochy nebytového

priestoru.

**spoločné ustanovenia pre daň z nehnuteľností**

**§ 10**

**Oslobodenie od dane**

Oslobodenie od dane a zníženie dane za pozemky, stavby a byty uvedené v § 17 ods. 2 a 3 zákona č. 582/2004 Z.z. správca dane neposkytuje.

**§ 11**

**Určenie sumy dane, ktorú správca dane nebude vyrubovať**

Správca dane určuje, že daň v úhrne do sumy **troch eur** nebude vyrubovať.

**III. časť**

**daň za psa**

**§ 12**

**Predmet dane**

Predmetom dane za psa je pes starší ako 6 mesiacov chovaný fyzickou osobou alebo právnickou osobou.

Predmetom dane za psa nie je:

1. pes chovaný na vedecké účely a výskumné účely
2. pes umiestnený v útulku zvierat
3. pes so špeciálnym výcvikom na sprevádzanie nevidomej osoby
4. pes so špeciálnym výcvikom na sprevádzanie nevidomej osoby a pes, ktorého vlastní držiteľ preukazu fyzickej osoby s ŤZP, alebo držiteľ preukazu fyzickej osoby s ŤZP so sprievodcom.

**§ 13**

**Sadzba dane**

Správca dane určuje sadzbu dane **10 €** za jedného psa a kalendárny rok. Takto určená

sadzba dane platí za každého ďalšieho psa u toho istého daňovníka.

**IV. časť**

**daň za užívanie verejného priestranstva**

**§ 14**

**Verejné priestranstvá a ich užívanie**

1) Verejným priestranstvom na účely tohto VZN sa rozumejú verejnosti prístupné pozemky

vo vlastníctve obce Bitarová, ktorými sú nasledovné miesta:

a) Námestie pred budovou Obecného úradu

b) Spevnené plochy v priestoroch a v okolí športového areálu

c) Spevnené i nespevnené plochy prislúchajúce k miestnym komunikáciám

2) Predmetom dane za užívanie verejného priestranstva je osobitné užívanie verejného

priestranstva a dočasné parkovanie motorového vozidla na vyhradenom priestore

verejného priestranstva.

3) Osobitným užívaním verejného priestranstva sa podľa tohto VZN rozumie:

a) Umiestnenie zariadenia slúžiaceho na poskytovanie služieb dlhšie ako 1 hod.(čistenie

peria, meranie tlaku a podobne)

b) umiestnenie stavebného zariadenia, predajného zariadenia, zariadenia cirkusu,

zariadenia lunaparku a iných atrakcií

c) umiestnenie skládky

d) trvalé parkovanie vozidla mimo stráženého parkoviska

4) Daňovníkom je fyzická osoba alebo právnická osoba, ktorá verejné priestranstvo užíva.

5) Základom dane za užívanie verejného priestranstva verejného priestranstva je výmera

užívaného verejného priestranstva v m2 ,alebo parkovacieho miesta.

7) Daňová povinnosť vzniká začatím užívania verejného priestranstva a zaniká ukončením

užívania verejného priestranstva.

Daňovník je povinný osobne, alebo písomne podať oznámenie o začatí užívania verejného

priestranstva Obecnému úradu v Bitarovej – a to pred začatím osobitného užívania

verejného priestranstva, výnimočne v deň, v ktorom sa má realizovať užívanie verejného

priestranstva.

Daňovník je tiež povinný ohlásiť do 3 dní každú skutočnosť, ktorá má alebo môže mať

vplyv na výšku stanovenej, resp. zaplatenej dane. Daňovník je povinný oznámiť Obecnému

úradu v Bitarovej skutočnosť, že osobitné užívanie verejného priestranstva skončilo

a verejné priestranstvo bolo uvedené do pôvodného stavu.

8) Miestnu daň obec vyrubí platobným výmerom a splatnosť sa stanovuje nasledovne:

- jednorazovo v hotovosti do pokladne obecného úradu

- pri dobe užívania verejného priestranstva najviac 15 dní pri ohlasovaní vzniku

poplatkovej povinnosti na Obecnom úrade v Bitarovej

- pri dobe užívania verejného priestranstva dlhšie ako 15 dní a to týždennými alebo

mesačnými splátkami, pričom termín a spôsob splátok určí poverený zamestnanec správcu

miestnej dane na Obecnom úrade v Bitarovej pri ohlásení vzniku daňovej povinnosti

daňovníkom.

**§ 15**

**Sadzba dane**

Správca dane určuje sadzbu dane za osobitné užívanie verejného priestranstva:

1. za umiestnenie zariadenia, slúžiaceho na poskytovanie služieb a predajného zariadenia

1,50 € za každý aj začatý m2 a každý aj začatý deň,

1. za umiestnenie stavebného zariadenia 1,50 € za každý aj začatý m2 a každý aj začatý

deň,

1. za umiestnenie zariadenia cirkusu, zariadenia lunaparku a iných atrakcií 1,50 € za každý

aj začatý m2 a každý aj začatý deň,

1. za umiestnenie skládky 1,50 € za každý aj začatý m2 a každý aj začatý deň,
2. za trvalé parkovanie vozidla mimo stráženého parkoviska 10 € za každý aj začatý deň.

**V. časť**

**daň za predajné automaty**

**§ 16**

**Predmet dane**

Predmetom dane za predajné automaty sú prístroje a automaty, ktoré vydávajú tovar za odplatu ( ďalej len „predajné automaty“)

**§ 17**

**Daňovník**

Daňovníkom je fyzická osoba alebo právnická osoba, ktorá predajné automaty prevádzkuje.

**§ 18**

**Sadzba dane**

Správca dane určuje sadzbu dane za predajné automaty:

1. 100 € za jeden predajný automat a kalendárny rok, obsahujúci v skladbe ponúkaného

tovaru najviac 10 druhov tovaru,

1. 200 € za jeden predajný automat a kalendárny rok, obsahujúci v skladbe ponúkaného

tovaru najviac 10 druhov tovaru, ak skladba ponúkaného tovaru obsahuje tabakové

výrobky alebo alkoholické nápoje,

1. 150 € za jeden predajný automat a kalendárny rok s viac ako 10 druhov tovaru,
2. 300 € za jeden predajný automat a kalendárny rok s viac ako 10 druhov tovaru, ak

skladba ponúkaného tovaru obsahuje tabakové výrobky alebo alkoholické nápoje.

**§ 19**

**Rozsah a spôsob vedenia preukázanej evidencie**

Daňovník je povinný viesť písomne preukázanú evidenciu o počte prevádzkovania predajných automatov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania predajných automatov musí obsahovať:

1. deň začatia prevádzkovania predajného automatu,
2. deň ukončenia prevádzkovania predajného automatu,
3. druh, typ a názov predajného automatu,
4. výrobné číslo predajného automatu,
5. obsah skladby ponúkaného tovaru do 10 druhov tovaru,
6. obsah skladby ponúkaného tovaru nad 10 druhov tovaru,
7. miesto umiestnenia predajného automatu.

Evidenciu je daňovník povinný na výzvu správcu dane predložiť pri kontrole alebo ju doručiť správcovi dane v lehote stanovenej vo výzve.

**§ 20**

**Spôsob identifikácie predajných automatov**

Daňovník je povinný k priznaniu k dani za predajné automaty predložiť správcovi dane hodnoverné doklady výrobcu, ktoré identifikujú predajný automat.

**VI. časť**

**daň za nevýherné hracie prístroje**

**§ 21**

**Sadzba dane**

Správca dane určuje sadzbu dane za nevýherné hracie prístroje:

1. 450 € za jeden elektronický prístroj na počítačové hry a kalendárny rok,
2. 150 € za jeden mechanický prístroj - biliard a kalendárny rok,
3. 150 € za jeden mechanický prístroj - stolný futbal a kalendárny rok,
4. 150 € za jeden mechanický prístroj - stolný hokej a kalendárny rok,
5. 150 € za jeden mechanický prístroj - šípky a kalendárny rok,
6. 150 € za jedno iné zariadenie na zábavné hry ako je uvedené v písm. a) až e)

a kalendárny rok.

**§ 22**

**Rozsah a spôsob vedenia preukázanej evidencie**

Daňovník je povinný viesť písomne preukázanú evidenciu o počte prevádzkovania nevýherných hracích prístrojov. Strany v evidencii je daňovník povinný očíslovať a predložiť evidenciu správcovi dane do 30 dní od vzniku daňovej povinnosti na opečiatkovanie a potvrdenie správnosti začatia vedenia evidencie. Evidencia o počte prevádzkovania nevýherných hracích prístrojov musí obsahovať:

* + 1. deň začatia prevádzkovania nevýherného hracieho prístroja,
    2. deň ukončenia prevádzkovania nevýherného hracieho prístroja,
    3. druh, typ a názov nevýherného hracieho prístroja,

d) výrobné číslo nevýherného hracieho prístroja,

e) miesto umiestnenia nevýherného hracieho prístroja.

Evidenciu je daňovník povinný k priznaniu k dani za nevýherné hracie prístroje predložiť pri kontrole alebo ju doručiť správcovi dane v lehote stanovenej vo výzve.

**§ 23**

**Spôsob identifikácie nevýherných hracích prístrojov**

Daňovník je povinný k priznaniu k dani za nevýherné hracie prístroje predložiť správcovi dane hodnoverné doklady výrobcu, ktoré identifikujú nevýherný hrací prístroj.

**VII. časť**

**miestny poplatok za komunálne odpady**

**a drobné stavebné odpady**

**§ 24**

**Úvodné ustanovenie**

1. Základné náležitosti o miestnom poplatku za komunálne odpady a drobné stavebné odpady sú ustanovené v § 77 až § 83 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov (ďalej len „zákon o miestnych daniach“).

**§ 25**

**Základné ustanovenia a predmet úpravy**

1. Obec Bitarová týmto všeobecne záväzným nariadením (ďalej len“VZN“) ukladá **s účinnosťou od 1. januára 2023** miestny poplatok za komunálne odpady a drobné stavebné odpady (ďalej len „poplatok“).
2. Toto VZN upravuje podmienky určovania a vyberania poplatku na území obce Bitarová a to:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia poplatku, spôsobu platenia poplatku a splatnosť poplatku, stanovenie podmienok pre vrátenie, zníženie a odpustenie poplatku.
5. spôsob oznámenia poplatníka o veľkosti zbernej nádoby a počte poplatníkov v domácnosti
6. stanovenie podmienok na vrátenie, zníženie a odpustenie poplatku.
7. Pre účely tohto VZN sa zdaňovacím obdobím poplatku rozumie kalendárny rok.

4) Poplatníkom je osoba vymedzená v § 77 ods. 2 zákona o miestnych daniach.

1. Ak viacero poplatníkov žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich; túto skutočnosť je takáto osoba povinná oznámiť obci Bitarová.
2. Poplatníci sú povinní si zabezpečiť zbernú nádobu podľa vlastnej predpokladanej potreby členov domácnosti, ktorí majú v obci trvalý pobyt, alebo prechodný pobyt, alebo ktorí sú na území obce oprávnení užívať, alebo užívajú nehnuteľnosť v objeme – 120 L, 240 L a 1100 L.
3. Zvolenú zbernú nádobu nie je možné meniť v priebehu zdaňovacieho obdobia.

**§ 26**

**Systém zberu zmesového komunálneho odpadu**

1. V obci Bitarová je zavedený **vážený množstvový zber** komunálneho odpadu, drobného stavebného odpadu a množstvový zber biologicky rozložiteľného odpadu pre:
   * 1. **fyzické osoby - poplatníkov,** ktorí majú v obci trvalý pobyt alebo prechodný pobyt, alebo ktorí sú na území obce oprávnení užívať alebo užívajú byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
     2. **fyzické osoby- podnikateľov a právnické osoby,** ktorí sú oprávnení užívať, alebo užívajú nehnuteľnosť nachádzajúcu sa na území obce na účel podnikania,
     3. **právnické osoby,** ktoré sú oprávnené užívať, alebo užívajú nehnuteľnosť nachádzajúcu sa na území obce na iný účel ako na podnikanie.
2. Obec Bitarová zabezpečuje vážený množstvový zber drobného stavebného odpadu v priestoroch Zberného dvora v zmysle schváleného Prevádzkového poriadku Zberného dvora Bitarová.
3. Nakladanie s odpadmi v obci Bitarová je upravené všeobecne záväzným nariadením 3/2022 o nakladaní s komunálnymi odpadmi a drobnými stavebnými odpadmi na území obce Bitarová vrátane jeho následných zmien a dodatkov.
4. Obec Bitarová do poplatku nezahŕňa náklady na zabezpečenie zberných nádob na zmesový komunálny odpad.
5. Občanom s trvalým pobytom Obec Bitarová zabezpečí možnosť zakúpenia zberných nádob na zmesový komunálny odpad za poplatok stanovený vo výške:

* za zbernú nádobu s objemom 120 l vo výške  **12,00 EUR/ ks**
* za zbernú nádobu s objemom 240 l vo výške **18,00 EUR/ ks**

1. Zberová spoločnosť zabezpečí v prípade poškodenia zbernej nádoby pri manipulácii na vlastné náklady jej výmenu do 7 dní, zberné nádoby po vyprázdnení vráti späť na miesto vyloženia a v prípade rozsypania odpadu pri vyprázdňovaní tento odstráni.

1. V častiach obce na určených uliciach a súkromných cestách, kde nie je možné vykonávať zimnú údržbu, resp. do miest, ktoré sú neprístupné pre mechanizáciu na vývoz komunálneho odpadu, určí obec stojiská na odkladanie a zber odpadu. Dotknutí občania a organizácie sú povinné tieto stojiská na odkladanie a zber odpadu využívať a zabezpečiť k nim na vlastné náklady prísun a odsun zberných nádob v čase konania vývozu.

**§ 27**

**Predmet a sadzba poplatku**

1. Poplatok sa platí za:
   1. činnosti nakladania so zmesovým komunálnym odpadom,
   2. činnosti nakladania s biologicky rozložiteľným komunálnym odpadom, okrem biologicky rozložiteľného komunálneho odpadu zo záhrad a parkov od poplatníkov podľa § 77 ods. 2 písm. b) a c) zákona č. 582/2004 Z. z. o miestnych daniach a poplatku za komunálne odpady a drobné stavebné odpady,
   3. triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov, okrem poplatníkov podľa § 77 ods. 2 písm. a) zákona č. 582/2004 Z. z. o miestnych daniach a poplatku za komunálne odpady a drobné stavebné odpady,
   4. náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov,
   5. náklady presahujúce výšku obvyklých nákladov podľa osobitného predpisu (zákon o odpadoch).
2. Obec Bitarová stanovuje sadzbu poplatku za komunálny odpad:
3. pre **fyzickú osobu**, ktorá má v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
4. pre **právnickú osobu, fyzickú osobu-podnikateľa**,ktorá je oprávnená užívať alebo užíva nehnuteľnosť nachádzajúcu sa na území obce na podnikanie, alebo iný účel.
5. Pri použití zberných nádob o objeme 120 L a 240 L je frekvencia vývozu jeden krát za dva týždne (26 odvozov za kalendárny rok). Pri použití zberných nádob o objeme 1100 L, je frekvencia vývozu jeden krát za dva týždne (26 odvozov za kalendárny rok). Obec prideľuje poplatníkovi zbernú nádobu s požadovaným objemom podľa jeho ohlásenia za prislúchajúci poplatok podľa §28, bod. 2, písm. a) tohto VZN.
6. Obec Bitarová vyrubuje „**Ročný preddavok na poplatok za odvoz komunálneho odpadu**“ a „**Celkový** **poplatok za vývoz komunálneho odpadu**“.

**Ročný preddavok na poplatok** sa stanoví podľa § 79 ods.1 zákona o miestnych

daniach :

* + 1. **pri fyzických osobách** - ako súčin koeficientu a počtu členov domácnosti uvedených v ohlásení v súlade so zavedeným systémom zberu komunálnych odpadov
    2. **pri právnických osobách – podnikateľoch** – ako súčin koeficientu a príslušného násobku podľa veľkosti zbernej nádoby (120L = 3násobok, 240L = 6násobok, 1100L = 27násobok)

**Celkový poplatok za vývoz komunálneho odpadu** je výsledkom rozdielu medzi

uhradeným Ročným preddavkom na poplatok a nákladmi vypočítanými obcou na

základe evidencie skutočného odváženého množstva komunálneho odpadu ktorú

vedie obec, vyjadreného v kilogramoch za každé zdaňovacie obdobie a za každú

zbernú nádobu.

1. Výška koeficientu je obcou stanovovaná pravidelne po skončení každého zdaňovacieho obdobia na základe spočítania všetkých nákladov súvisiacich s činnosťami a nákladmi podľa § 77 ods. 1 a 9 v eurách (ďalej len „náklady obce na činnosti nakladania s odpadom“), ktoré obci vznikli v príslušnom zdaňovacom období.
2. Pôvodcovia odpadu, ktorí sú súčasne oprávnení užívať viac nehnuteľností, sú povinní platiť poplatok za každú nehnuteľnosť.
3. Upravená zberná nádoba hnedej farby s objemom 140 l na biologicky rozložiteľný odpad bude zabezpečená na základe žiadosti pôvodcu odpadu, občanom s trvalým pobytom Obce Bitarová formou nájmu. Nájom upravenej zbernej nádoby hnedej farby s objemom 140 l je súčasťou poplatku za biologicky rozložiteľný odpad.
4. Občanom s trvalým pobytom zabezpečí Obec Bitarová na základe ohlásenia možnosť zakúpenia interiérových nádob (košíkov) a bio degradovateľných sáčkov na biologicky rozložiteľný odpad za poplatok stanovený vo výške:

* za interiérovú nádobu (košík) s objemom 10 l vo výške **3,40 EUR/ ks**
* za bio degradovateľné vrecká s objemom 10 l vo výške **0,1104 EUR/ ks.**

**§ 28**

**Oznamovacia povinnosť**

1. Poplatník je povinný v **priebehu** zdaňovacieho obdobia (t. j. kalendárneho roku) splniť oznamovaciu povinnosť na obecnom úrade v Bitarovej do 30 dní:

* odo dňa vzniku poplatkovej povinnosti
* odo dňa, keď nastala skutočnosť, ktorá má vplyv na zánik poplatkovej povinnosti,
* odo dňa kedy došlo k zmene už ohlásených údajov

1. Poplatník – fyzická osoba je povinný v ohlásení uviesť:

* uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“);
* v prípade určeného zástupcu podľa § 77 ods. 7 zákona o miestnych daniach aj identifikačné údaje za ostatných členov domácnosti – **Príloha č. 1**,
* v prípade zástupcu, údaje o zástupcovi na doručovanie písomností.

1. Poplatník – právnická osoba, fyzická osoba-podnikateľ je povinný v ohlásení uviesť:

* svoj názov alebo obchodné meno alebo dodatok obchodného mena, sídlo alebo miesto podnikania, identifikačné číslo, pri fyzických osobách – podnikateľoch aj rodné číslo - **Príloha č.2**

1. Poplatník je oprávnený podať obci oznámenie ak:
2. zistí, že jeho povinnosť platiť poplatok má byť nižšia, ako mu bola vyrubená, a to v lehote do jedného mesiaca od zistenia tejto skutočnosti,
3. ak žiada o zníženie poplatku z dôvodu, že neužíva nehnuteľnosť, ktorú je oprávnený užívať a to najneskôr do jedného mesiaca od začiatku plynutia tejto doby. **Počas tejto doby musí byť obcou vydaná kontrolná nálepka zo zbernej nádoby odstránená a odovzdaná správcovi dane.**
4. Spolu s oznámením predloží poplatník aj podklady a potvrdenia preukazujúce odôvodnenosť oznámenia.
5. Noví platitelia poplatku sú povinní prihlásiť sa u správcu poplatku najneskôr do 30 dní odo dňa, keď nastane právna skutočnosť, ktorá spôsobí, že sa stávajú platiteľmi poplatku.
6. Platitelia poplatku sú povinní správcovi poplatku ohlásiť všetky údaje a zmeny, ktoré sú rozhodné pre správne určenie výšky poplatku, a to najneskôr do 30 dní odo dňa účinnosti tohto VZN.
7. V prípade nepodania ohlásenia alebo neoznámenia všetkých skutočností potrebných pre výpočet poplatku správca poplatku vychádza z posledných jemu známych údajov ktoré si zaobstará bez súčinnosti poplatníka a vyrubí poplatok podľa pomôcok.

**§ 29**

**Určenie poplatku a jeho splatnosť**

1. Správca poplatku určuje sadzbu poplatku za komunálne odpady a drobné stavebné odpady na obdobie jedného kalendárneho roka:
2. **0,1549 EUR** za kilogram komunálneho odpadu pre fyzické osoby,
3. **0,20** **EUR** za kilogram komunálneho odpadu pre právnické osoby, fyzické osoby – podnikateľov,
4. **0,090 EUR** pre fyzické a právnické osoby za kilogram drobných stavebných odpadov bez obsahu škodlivín,
5. **0,20 EUR** pre fyzické a právnické osoby za kilogram zmesového komunálneho odpadu pri objednanom zbere komunálneho odpadu veľkokapacitným kontajnerom.
6. **0,037** **EUR** pre fyzické osoby za liter zlúčeného biologicky rozložiteľného odpadu
7. Ročný poplatok sa v súlade s ustanovením § 79 ods. 1 zákona o miestnych daniach podľa počtu osôb v domácnosti a frekvencie vývozov ustanovuje:

a**)** **pre fyzické osoby** nasledovne:

|  |  |  |  |  |  |
| --- | --- | --- | --- | --- | --- |
| **Sadzba**  **Poplatku za Kom. Odpad**  **(za Kg/odvoz)** | **Objem**  **nádoby**  **(v litroch)** | **Počet odvozov**  **(za rok)** | **Koeficient /K/ za osobu v**  **domácnosti** |  | **Preddavok**  **na poplatok za domácnosť** |
| 0,1549 EUR | 120 | 26 | 19,30 € |  | **?? osôb x K** |
| 0,1549 EUR | 240 | 26 | 19,30 € |  | **?? osôb x K** |
|  | | | | | |
| **Sadzba**  **poplatku za BIO odpad**  **(za liter/odvoz)** | **Objem**  **nádoby**  **(v litroch)** | **Počet odvozov**  **(za rok)** | **Cena za 1**  **odvoz**  **(v EUR)** | **Suma ročného**  **Poplatku**  **(v EUR)** | |
| 0,037 EUR | 140 | 52 | 5,18 | **269,36** | |

b) **pre právnické a fyzické osoby – podnikateľov** nasledovne:

|  |  |  |  |  |
| --- | --- | --- | --- | --- |
| **Sadzba**  **poplatku**  **(Kg/odvoz)** | **Objem**  **nádoby**  **(v litroch)** | **Počet odvozov**  **(za rok)** | **Koeficient**  **/K/** | **Výška min. preddavku na poplatok** |
| 0,20 EUR | 120 | 26 | 38,60 | **115,80** |
| 0,20 EUR | 240 | 26 | 38,60 | **231,60** |
| 0,20 EUR | 1100 | 26 | 38,60 | **1042,40** |

1. Poplatok za uloženie drobného stavebného odpadu v priestoroch Zberného dvora sa hradí v hotovosti, alebo bezhotovostne do pokladne obce Bitarová do troch pracovných dní od vydania a na základe vážneho lístka vystaveného pri odovzdávaní drobného stavebného odpadu pracovníkom Zberného dvora.

Občan s trvalým pobytom na území obce Bitarová má právo uložiť do priestorov Zberného dvora na základe predloženej identifikačnej karty bezplatne 100 Kg drobného stavebného odpadu.

1. Ak vznikne poplatková povinnosť v priebehu zdaňovacieho obdobia, obec určí pomernú časť poplatku, ktorá začína dňom vzniku poplatkovej povinnosti v trvaní až do konca príslušného zdaňovacieho obdobia. Poplatok je splatný do 30 dní od vzniku poplatkovej povinnosti.
2. Po uhradení poplatku je poplatník povinný si prevziať kontrolnú ročnú nálepku na obecnom úrade, ktorú si nalepí na zbernú nádobu. **Zo zbernej nádoby, ktorá nebude opatrená kontrolnou nálepkou nebude zrealizovaný vývoz komunálneho odpadu!**
3. Zmenu veľkosti zbernej nádoby je poplatník povinný oznámiť na obecnom úrade od 1. januára do 31. januára príslušného zdaňovacieho obdobia.
4. Obec Bitarová v zmysle § 81, ods.2 vyrubuje každoročne rozhodnutím preddavok na poplatok podľa § 79a ods. 1 na celé zdaňovacie obdobie na základe poplatníkom predloženého oznámenia. V rozhodnutí použije sadzbu preddavku na poplatok platnú na príslušné zdaňovacie obdobie a zohľadní skutočnosti rozhodujúce pre zníženie, alebo odpustenie poplatku podľa § 83 ods. 2 platné k 1. januáru zdaňovacieho obdobia.
5. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:
6. bezhotovostným prevodom na účet obce Bitarová,
7. hotovostným vkladom do pokladne obecného úradu obce Bitarová,
8. hotovostným vkladom na účet obce Bitarová v peňažnom ústave.
9. bezhotovostným prevodom realizovaným prostredníctvom bezkontaktnej platobnej karty
10. Obec Bitarová do poplatku nezahŕňa náklady na zbernú nádobu na zmesový

komunálny odpad.

1. Obec Bitarová vykoná zúčtovanie preddavku na poplatok najskôr po skončení zdaňovacieho obdobia a najneskôr do dvoch rokov od skončenia zdaňovacieho obdobia, za ktorý sa poplatok zúčtuje. Ak vznikne záporný rozdiel na poplatku - tzv. nedoplatok, obec vyrubí záporný rozdiel (nedoplatok) na poplatku spolu s preddavkom na poplatok na ďalšie bežné zdaňovacie obdobie. Vyrubený preddavok na poplatok spolu so záporným rozdielom na poplatku po zúčtovaní preddavku na poplatok sú splatné do 15 dní odo dňa vykonania ohlásenia. V prípade vzniku kladného rozdielu pri preddavku na poplatok – tzv. preplatku, obec pre ďalšie zdaňovacie obdobie odpočíta kladný rozdiel (preplatok) od vyrubeného preddavku na poplatok. Vyrubený preddavok na poplatok po odpočítaní preplatku po zúčtovaní preddavku na poplatok je splatný do 15 dní odo dňa vykonania ohlásenia. Pri dohode poplatníkov obec vyrubí preddavok na poplatok a zúčtuje preddavok na poplatok za všetkých poplatníkov v celkovej sume zástupcovi alebo správcovi určenému spoluvlastníkmi.

**§ 30**

**Zníženie a odpustenie poplatku**

1. Obec Bitarová vráti preddavok na poplatok alebo jeho pomernú časť na základe písomnej žiadosti poplatníkovi:
   1. ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti (doklad o prevode/prechode nehnuteľnosti, ukončenie prenájmu, podnájmu resp. ukončenie podnikania).

Ak zanikla poplatková povinnosť v priebehu zdaňovacieho obdobia a poplatník oznámi zánik poplatkovej povinnosti podľa § 80 ods. 2, nie je po zániku poplatkovej povinnosti povinný platiť preddavok na poplatok podľa § 79a ods. 1; obec vykoná zúčtovanie preddavku na poplatok podľa odseku 2 najskôr po skončení zdaňovacieho obdobia. Ak poplatníkovi, ktorému zanikne poplatková povinnosť, vznikne po zúčtovaní preddavku na poplatok kladný rozdiel na poplatku, obec kladný rozdiel na poplatku vráti v lehote do 30 dní od nadobudnutia právoplatnosti rozhodnutia podľa odseku 2; obec postup podľa § 98a ods. 4 neuplatní.

* 1. ak uhradil vyšší poplatok, ako bol povinný uhradiť, do 30 dní odo dňa doručenia písomnej žiadosti o vrátenie preplatku.

1. Podmienky pre vrátenie poplatku alebo jeho pomernej časti sú:
2. poplatník nesmie byť dlžníkom obce,
3. musí zaniknúť dôvod spoplatnenia (zrušenie trvalého alebo prechodného pobytu, zánik práva užívania nehnuteľností a pod.)

**3)** Obec Bitarová ako správca poplatku zabezpečí podľa kritérií Zákona č. 195/1998

o sociálnej pomoci v priebehu kalendárneho roka bezplatný vývoz 50 kg komunálneho

odpadu pre fyzické osoby, ktoré sú poberateľmi starobného, alebo plného invalidného

dôchodku, sú v obci Bitarová prihlásené na trvalý pobyt a zároveň žijú v rodinnom

dome v jednočlennej domácnosti.

**§31**

**Postup obce proti tvrdosti zákona**

1. Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím starostu obce.

**§32**

**Zrušovacie ustanovenie**

* + - 1. Dňom nadobudnutia účinnosti tohto VZN sa zrušuje Všeobecne záväzné nariadenie č. 1/2021 o miestnom poplatku za komunálne odpady a drobné stavebné odpady na území obce Bitarová schválené Obecným zastupiteľstvom Obce Bitarová uznesením č.................. zo dňa .............................

**§33**

**Záverečné ustanovenie**

1. Vzťahy neupravené týmto VZN sa riadia zákonom o miestnych daniach, zákonom 563/2009 Z.z. o správe daní (daňový poriadok) v znení neskorších predpisov a ostatnými príslušnými právnymi predpismi platnými na území Slovenskej republiky.
2. Toto VZN č. 4/2022 Obce Bitarová o miestnom poplatku za komunálne odpady a drobné stavebné odpady na území obce Bitarová bolo schválené Obecným zastupiteľstvom obce Bitarová dňa .....12.2022 uznesením č. ............/2022.
3. Toto všeobecne záväzné nariadenie nadobúda účinnosť dňom **1. januára 2023**.

V Bitarovej, dňa ......12.2022

Juraj Drdák

starosta obce

Návrh vyvesený na úradnej tabuli dňa: ...........................

Návrh zvesený z úradnej tabule dňa: ...........................

VZN vyvesené na úradnej tabuli dňa: ...........................

VZN zvesené z úradnej tabule dňa: ...........................

Príloha č. 1

**Oznámenie**

V zmysle § 77 ods. 7 zákona č. 335/2022 Z. z. o miestnych daniach a miestnom

poplatku za komunálne odpady a drobné stavebné odpady



Vám oznamujem, že budem plniť povinnosti poplatníka za ostatných členov, s ktorými žijem v spoločnej domácnosti:

meno a priezvisko: dátum narodenia:

---------------------------------------------------------------------------- -----------------------------------

---------------------------------------------------------------------------- -----------------------------------

---------------------------------------------------------------------------- ------------------------------------

---------------------------------------------------------------------------- ------------------------------------

----------------------------------------------------------------------------- ------------------------------------

------------------------------------------------------------------------------ -------------------------------------

Zároveň týmto udeľujem súhlas so spracovaním mojich osobných údajov poskytnutých Obci Bitarová podľa zákona 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ktoré sú uvedené v tomto oznámení na účel vyrubenia poplatku za komunálny a drobný stavebný odpad. Súhlas so spracovaním osobných údajov platí do doby jeho písomného odvolania. Tento súhlas je možné kedykoľvek odvolať. Zároveň beriem na vedomie, že práva dotknutej osoby sú upravené v § 19 zákona číslo 18/2018 Z. z. zákon o ochrane osobných údajov a o zmene a doplnení niektorých zákonov.

V Bitarovej, dňa ...................................…

.........................................

podpis poplatníka

Príloha č.2

**Ohlásenie k poplatkovej povinnosti za komunálny odpad pre právnickú osobu a fyzickú osobu - podnikateľa v obci Bitarová**

**IČO:**

**Obchodné meno alebo názov:**

**Sídlo:**

**Určenie poplatníka:** (označiť krížikom)

□ Právnická osoba, ktorá je oprávnená užívať alebo užíva nehnuteľnosť nachádzajúcu sa na území Obce Bitarová na iný účel ako na podnikanie

□ Podnikateľ, ktorý je oprávnený užívať alebo užíva nehnuteľnosť nachádzajúcu sa na území Obce Bitarová na účel podnikania

**Kontaktná osoba, tel. číslo:**

**Údaje o prevádzke** (ohlásenie sa vypisuje pre každú prevádzku samostatne):

Názov prevádzky:

Adresa prevádzky:

**Údaje k poplatku za komunálny odpad** – zberná nádoba

Adresa umiestnenia zbernej nádoby:

Objem zbernej nádoby:

Počet zberných nádob:

**Údaje potrebné k výrubu poplatku:** (označiť krížikom)

□ Nový poplatok

□ Zmena k poplatku (číslo platobného výmeru):

**Poznámka** (uvedie sa požadovaná zmena: napr. pridelenie novej zbernej nádoby, odhlásenie vývozu, zmena objemu zbernej nádoby, pozastavenie vývozov, krádež a pod.):

Poplatník svojim podpisom potvrdzuje, že všetky uvedené údaje sú pravdivé a zodpovedá za škody, ktoré vzniknú uvedením nepravdivých alebo neúplných údajov.

Dátum: \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

pečiatka poplatníka podpis poplatníka

Príloha: Výpis zo živnostenského registra alebo obchodného registra